Kampung Sungai Lalit

Kampung Sungai Lalit ialah sebuah kawasan di Lumut iaitu sebuah petempatan di Daerah Belait, Brunei. Ia secara rasmi merupakan salah satu kampung dalam Mukim Liang, dan juga sebahagian kawasan Kampung Lumut I (Satu). Poskod bagi Kampung Sungai Lalit ialah KC3535.

 Geografi 
Kampung Sungai Lalit terletak di Lumut, nama umum bagi sebuah kelompok petempatan di Mukim Liang yang merangkumi Kampung Lumut asal dan beberapa petempatan di sekitarnya. Ia berjiran dengan Kampung Agis-Agis di bahagian utara, Kampung Keluyoh di bahagian timur, Kampung Sungai Kang dan Kampung Lumut Tersusun di bahagian barat, dan Kampung Sungai Kuru di bahagian barat laut.

 Pentadbiran 
Kawasan Kampung Sungai Lalit secara rasmi merupakan sebuah kampung iaitu pembahagian pentadbiran peringkat ketiga dan terbawah di Brunei. Walau bagaimanapun, penduduk Kampung Sungai Lalit adalah di bawah tanggungjawab ketua kampung bagi Kampung Lumut I.

 Lihat juga 
 Senarai kampung di Brunei

 Rujukan 

Sungai Lalit